**Rēzeknes novada pašvaldības**

**deputātu un darbinieku**

**SPORTA SPĒĻU**

**“Rika muižā gadatirgus”**

**NOLIKUMS**

1. **Mērķis un uzdevumi**

Turpināt sportisku, aizraujošu un draudzīgu sacensību tradīciju.

Noskaidrot atraktīvāko un sportiskāko komandu.

Veicināt komandu saliedētību, dibināt jaunus kontaktus.

Aktīvi un patīkami pavadīt laiku.

1. **Vieta un laiks**

Sporta spēļu vieta: Rikava, Rikavas pamatskolas sporta laukums un tā apkārtne.

Laiks: 2017.gada 21.jūlijs

Komandu reģistrācija: no plkst. 13.00-13.30

Sporta spēļu atklāšana: 14.00

1. **Dalībnieki:**

Rēzeknes novada pašvaldības deputāti, Rēzeknes novada administrācijas darbinieki, pagastu pārvalžu, skolu un PII darbinieki. (Skolēni sacensībās nepiedalās.)

1. **Dalībnieku uzdevumi :**
2. Sastādīt komandu no 6 dalībniekiem ( 3 sievietes + 3 vīrieši vai 2 vīrieši + 4 sievietes);
3. Sacensību atklāšanai sagatavot savas komandas prezentāciju (5-7 min): *kā jau tirgotājiem, kas sabraukuši no malu malām un, iespējams, arī no svešām zemēm, prast slavēt sevi un savu preci.*
4. Būt gataviem uz visu, kas notiek tirgus placī – veikli skriet, apsteigt citus, būt acīgiem, šūpoties, spēkoties, iestiprināties, meklēt un atrast, piemiegt ar aci, griezties pa deju placi.
5. Vakara noslēgumam paņemt līdzi groziņu.
6. **Pieteikties līdz 2017.gada 17.jūlijam** pie Rikavas KN vadītājas Ineses Vērdiņas, zvanot pa t. 29389800 vai rakstot uz e-pastu: inese.rikava@inbox.lv
7. **Sacensību veidi:**

“Karuseļs”

“Leigučis”

“Čiusku dreseitōji”

“Syvāns maisā”

“Blise pa valnim”

“Zyrgu skrīšonōs”

“Tierga sumka”

“Velīs iz sātu”

“Ūlōknis”

Stafete “Tici draugam kai pats sev”

Pagastu vadītāju sacīkstes (ja nav pagasta vadītāja, startē komandas kapteinis).

Sporta spēļu organizatori patur tiesības veikt izmaiņas sporta veidos.

1. **Vērtēšana**

Katrā sacensībā tiek skaitīti punkti, kas beigās summēsies kopā katrai komandai. Ja divām vai vairāk komandām ir vienāds rezultāts, tad uzvar tā komanda, kura ieguvusi vairāk pirmās vietas, ja to skaists ir vienāds, tad tā, kurai vairāk otro vietu utt.

**Apbalvošana**

Katrā disciplīnā apbalvo 1.vietas ieguvēju, kopvērtējumā – pirmo triju vietu ieguvējus.

Rikavas pagasta pārvalde pasniegs speciālbalvu par atraktīvāko savas komandas prezentāciju.

1. **Sacensību noslēgums**

Kamēr tiesneši apkopos sacensību rezultātus, visi dalībnieki aicināti nobaudīt sātīgu maltīti.

Dalībnieku apbalvošana un Zaļumballe (lietus gadījumā – balle kultūras namā).

1. **Organizatori:**

Rikavas pagasta pārvalde, Rikavas KN, biedrība “Rika” sadarbībā ar Rikavas pamatskolas un Rikavas PII kolektīvu.

**Pasākuma programma**

|  |  |
| --- | --- |
| **Laiks** | **Aktivitāte** |
| No 13.00 - 14.00 | Ierašanās, reģistrācija, iesildīšanās! |
| 14.00 | Atklāšana, komandu prezentācijas |
| 15.00 | Sacensības |
| 18.00 | Kopīga maltīte, brīvais laiks |
| 19.00 | Apbalvošana un Zaļumballe |